is is is is is is is is is is pt is is is ur is is is en is is is is is is is is is ur is is is is is is en is is en is is en hbs_lat is en pt is en de is en is is en is is en ca is is is is is es is is is de is de is de is de
Ritið – tímarit Hugvísindastofnunar kom fyrst út árið 2001 og er gefið út þrisvar á ári. Hvert eintak er jafnan tileinkað ákveðnu þema og birtir fræðigreinar tengdar því. Ritið birtir einnig aðsendar greinar utan þema á öllum sviðum hugvísinda auk greina um bækur. Þá er þar að finna þýðingar á nýjum og klassískum lykilgreinum hugvísinda.
Ritið er í rafrænni útgáfu og opnum aðgangi. Frá upphafi hefur stefnan með útgáfu Ritsins verið að gefa fólki kost á að lesa öflugt og vandað fræðirit. Með rafrænni útgáfu mætir Ritið að auki stefnu Háskóla Íslands um opinn aðgang að rannsóknaniðurstöðum.
Upplýsingar um Rit síðustu ára má sjá hér fyrir neðan. Auk þess eru öll tölublöð Ritsins sem eru fimm ára og eldri nú aðgengileg á vefnum timarit.is.
Umfjöllun um Ritið á Hugrás
Rússneska byltingin fyrr og síðar
7. febrúar, 2018Inngangur Jóns Ólafssonar, þemaritstjóra Ritsins:3/2017.
Ritið 1/2018: Lög og bókmenntir
21. júní, 2018Ritið 1/2018 er komið út og er þema þessa heftis lög og bókmenntir en heimar bókmennta og skáldskapar geta skarast margvíslega við lög og rétt.
27. apríl, 2018Rauður litur þessa þriðja og síðasta heftis ársins 2017 gefur tóninn fyrir þema þess, byltingu, en tilefnið er eitthundrað ára afmæli rússnesku byltingarinnar.
Ritið 2/2017: Hinsegin fræði og rannsóknir
27. apríl, 2018Út er komið annað hefti Ritsins árið 2017 en þemað að þessu sinni er hinsegin fræði og rannsóknir innan hugvísinda.
13. júní, 2017Dulspeki er þema fyrsta heftis Ritsins 2017. Ritstjórar eru Auður Aðalsteinsdóttir og Benedikt Hjartarson.
10. febrúar, 2017Forsíðuna prýðir listaverkið Uppruni heimsins eftir Gustave Courbet, en viðtökusaga þess er dæmi um það hvernig flokkun mynda
11. janúar, 2017Í fyrsta hefti Ritsins 2016 er þemað frásagnir af loftslagsbreytingum; sögurnar sem við segjum af mögulegum lausnum vandans
Ritið kemur út þrisvar á ári og er hvert hefti tileinkað ákveðnu þema og birtir fræðigreinar tengdar því. Einnig eru birtar greinar á öllum sviðum hugvísinda, þýðingar, umræðugreinar og ritdómar. Höfundar skulu ganga frá greinum í samræmi við leiðbeiningar Ritsins.
Efni Ritsins afmarkast ekki við þema hverju sinni. Því er einnig kallað eftir greinum um önnur efni. Ritið birtir jafnframt greinar um bækur, umræðugreinar, þýðingar á erlendum greinum og myndaþætti. Allar greinar, nema ritdómar og umræðugreinar, eru ritrýndar.
Allt efni í Ritinu er birt á íslensku en því fylgir útdráttur og listi yfir lykilorð bæði á íslensku og ensku. Handrit að greinum sem óskað er að verði birtar í Ritinu skulu send á ritid@hi.is
Þema Ritsins 3/2019 er umhverfishugvísindi og samtími. Hugvísindin hafa síðasta áratuginn í auknum mæli beint sjónum sínum að málefnum er varða umhverfi og náttúru, og þannig skapað þverfaglegt samtal við önnur fræðasvið sem hafa umhverfismálin á dagskrá. Í þemaheftinu verður áhersla lögð annarsvegar á málefni er varða miðhálendið og hins vegar á áhrif hugvísindanna á málefni er varða stjórnsýslu og ákvarðanatöku í umhverfismálum. Gestaritstjórar verða Guðbjörg R. Jóhannesdóttir og Þorvarður Árnason. Skilafrestur greina er 1. apríl 2019.
Ritið 2/2019 verður tileinkað þemanu „Íslenskar kvikmyndir“, en íslensk kvikmyndagerð stendur í blóma nú um mundir, fjörutíu árum eftir „kvikmyndavorið“ svokallaða. Bent hefur verið á að í fyrsta sinn sé hægt að ræða um „hefð“ í samhengi við íslenskar kvikmyndir og sama á við um „nýbylgjur“ ungra leikstjóra og kvikmyndagerðarmanna. Í heftinu verður fjallað um svið íslenskra kvikmynda í víðum skilningi, sögu þeirra og samhengi. Gestaritstjóri verður Björn Þór Vilhjálmsson. Skilafrestur greina er til 1. febrúar 2019.
Vegna mikils áhuga verður sjónum áfram beint að kynbundnu ofbeldi í fyrsta hefti Ritsins árið 2019, kynbundnu ofbeldi á ýmsum sviðum, hvort sem er í bókmenntum og listum fyrr eða síðar eða samfélaginu sjálfu. Gestaritstjórar verða Bergljót Kristjánsdóttir, Guðrún Steinþórsdóttir og Sigrún Margrét Guðmundsdóttir. Skilafrestur greina er til 1. september 2018.
Ritið:3/2018 verður tileinkað þemanu kynbundið ofbeldi. Sjónum verður beint að kynbundnu ofbeldi á ýmsum sviðum, hvort sem er í bókmenntum og listum fyrr eða síðar eða samfélaginu sjálfu. Gestaritstjórar verða Bergljót Kristjánsdóttir, Guðrún Steinþórsdóttir og Sigrún Margrét Guðmundsdóttir. Skilafrestur er útrunninn.
Ritið:2/2018 verður tileinkað þemanu undur og ógnir borgarsamfélagsins. Þar verða skoðaðar birtingarmyndir borgarinnar, ekki síst í bókmenntum, – allt frá miðöldum til okkar daga – og spurt hvers vegna borgin varð til, hvernig skipulagsgerð hennar skapaði tiltekin rými, hvaða félagslegt athæfi á við – eða á ekki við – hvar og hvernig samastað maðurinn hefur valið að búa sér á mismunandi tímum. Gestaritstjóri er Hólmfríður Garðarsdóttir. Skilafrestur er útrunninn.
Ritið birtir einnig greinar utan þema. Næstu skilafrestir er 1. september fyrir hefti 1/2019 og 1. febrúar 2019 fyrir hefti 2/2019.
Höfundar skulu ganga frá greinum í samræmi við leiðbeiningar Ritsins.
Sími:525 4462 – Senda póst
Smelltu hér og sendu okkur póst til að gerast áskrifandi að Ritinu. Þá færðu það sent heim þrisvar á ári.
Skrifaðu leitarorð og ýttu á "enter"
Á árinu verða 100 ár liðin frá Rússnesku byltingunni og af því tilefni er síðasta hefti ársins tileinkað henni. Þema heftisins verður byltingin í víðum skilningi en þó með tengingu við hvernig Októberbyltingin í Rússlandi mótaði skilning 20. aldarinnar á raunverulegum byltingum í sögunni og samtímanum og hvernig byltingarhugtakið tók mið af þessum sögulega atburði. Óskað er eftir greinum sem varða (1) Rússnesku byltinguna sem sögulegan atburð, (2) Sovétsögu, einstaka kafla, atburði eða þemu hennar, (3) kommúnisma og vinstrihreyfingu, (4) byltingarhugtakið og skilning á byltingarsinnuðum hreyfingum, (5) þátt byltingarsinnaðra hreyfinga í lýðræðislegum stjórnmálum (6) mat og endurmat á byltingarsinnuðum viðhorfum í samtímastjórnmálum. Gestaritstjóri er Jón Ólafsson.
Skilafrestur greina er til 1. júní 2017.
Þema Ritsins 1/2018 er bókmenntir og lög. „Law and Literature“ er viðurkennt þverfaglegt alþjóðlegt rannsóknarsvið þar sem er jöfnum höndum fjallað um lögfræðileg álitamál sem snerta sköpun og útgáfu bókmennta (t.d. höfundarétt og ritstuld) og bókmenntaverk þar sem lög eru til meðferðar með einum eða öðrum hætti. Hér á landi hafa slíkar rannsóknir lengi beinst að íslenskum fornbókmenntunum (Njáls saga er t.a.m. einum þræði lögfræðirit) en á síðari árum hefur vaxandi áhugi verið á öðrum þáttum þessa rannsóknarefnis. Eitt af markmiðum með heftinu er að efna til aukinnar samræðu milli þeirra sem fást hér á landi við rannsóknir á sviðum bókmennta, lögfræði, siðfræði, afbrotafræði og sagnfræði. Ritstjórar eru Jón Karl Helgason (jkh@hi.is) og Lára Magnúsardóttir (laram@hi.is). Skiladagur efnis er 1. september 2017.
Á undanförnum áratugum hefur samfélag og menning hinsegin fólks á Íslandi og víðar á Vesturlöndum orðið sýnilegri og viðurkenndari en áður. Þetta hefur gerst samhliða áföngum sem unnist hafa í baráttu fyrir mannréttindum og viðurkenningu á tilverurétti samkynhneigðra, tvíkynhneigðra, trans og intersex fólks og annarra hópa sem oft sameinast undir regnhlífarhugtakinu hinsegin. Rannsóknir á menningu, sögu, listum og bókmenntum þessara þjóðfélagshópa í íslensku samhengi eru í sókn og fræðagreinin hinsegin fræði (queer theory) sömuleiðis. Auk þess hafa undanfarið farið fram líflegar umræður innan hinsegin samfélagsins um hugmyndafræði og hugtakið hinsegin, notkun þess og merkingu. Í þessu tölublaði Ritsins er fræðafólki af öllum sviðum hugvísinda boðið að taka þátt í að efla og viðhalda umræðu um hinsegin fræði og menningu á Íslandi. Tekið er á móti greinum um hvaðeina sem tengist því sviði, svo sem sögu, bókmenntir og listir, hugmyndafræði, orðræðu og menningu almennt.
Þema Ritsins 3/2016 er ólíkar hefðir nútímadulspeki eða esóterík, frá upplýsingu til samtímans. Gengið er til samræðu við nýjar erlendar fræðakenningar, þar sem ekki er litið á dulspeki alfarið út frá trúarhreyfingum eða andlegum straumum, heldur litið á hefð hennar sem vítt svið fordæmdrar, úreltrar eða óhefðbundinnar þekkingar sem gegnir mikilvægu hlutverki innan menningar nútímans.